b"\n_START_ARTICLE_\nBernat Nadal i Cresp\xc3\xad\n_START_SECTION_\nBisbe de Mallorca\n_START_PARAGRAPH_\nVa ser nomenat bisbe el 20 d'abril del 1794, als 48 anys, i consagrat en la Col\xc2\xb7legiata juntament amb el bisbe d'Osma (S\xc3\xb2ria). Va arribar a Mallorca a finals d'any i va fer la seva entrada solemne el 4 de febrer seg\xc3\xbcent._NEWLINE_Com a bisbe durant 24 anys va influir molt a la di\xc3\xb2cesi de Mallorca. Durant el seu bisbat es va separar de la di\xc3\xb2cesi l'illa de Menorca._NEWLINE_Va fundar, el 1809, el Real Colegio de La Pureza a Palma per a noies. El col\xc2\xb7legi va caure en decad\xc3\xa8ncia despr\xc3\xa9s d'una \xc3\xa8poca d'esplendor i l'any 1870, al quedar v\xc3\xaddua la Madre Alberta, el bisbe de Mallorca, Miquel Salv\xc3\xa0 i Munar li deman\xc3\xa0 que es fes c\xc3\xa0rrec, com a directora._NEWLINE_Va erigir vuit esgl\xc3\xa9sies i va atendre a la formaci\xc3\xb3 d'un nou Catecisme i Ritual._NEWLINE_Va ser el primer bisbe natural de Mallorca que va permetre l'ordenaci\xc3\xb3 de xuetes."